b'\n_START_ARTICLE_\nGenovesen mafiaperhe\n_START_PARAGRAPH_\nGenovesen mafiaperhe on yhdysvaltalainen rikollisperhe, yksi \xe2\x80\x9dviidest\xc3\xa4 perheest\xc3\xa4\xe2\x80\x9d, jotka hallitsevat New Yorkin j\xc3\xa4rjest\xc3\xa4ytynytt\xc3\xa4 rikollisuutta osana Yhdysvaltain mafiaa. Genovese on Gambinon mafiaperheen ohella Yhdysvaltojen suurin ja vaikutusvaltaisin mafiaperhe, ja siihen kuuluu tiett\xc3\xa4v\xc3\xa4sti jopa 400 varsinaista j\xc3\xa4sent\xc3\xa4 ja yli 3\xc2\xa0000 liit\xc3\xa4nn\xc3\xa4isj\xc3\xa4sent\xc3\xa4. Genovesen perhe perustettiin 1890-luvulla, ja sen toimintaan kuuluvat murhat, uhkapelit, rahanpesu, kiristys, petokset ja lahjonta._NEWLINE_Genovesella on toimintaa New Yorkin lis\xc3\xa4ksi muun muassa New Jerseyn ja Floridan osavaltioissa sek\xc3\xa4 Las Vegasissa.'